ŽUPANIJSKO DRŽAVNO ODVJETNIŠTVO U SLAVONSKOM BRODU
RKP:23456
Temeljem Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023) dostavljamo

Obrazloženje općeg dijela izvještaja o izvršenju proračuna i financijskog plana
Odnos ostvarenje/izvršenje za 1.-6.2025 i 1.-6.2026 veći je za 16,69%  zbog rasta osnovice za plaće dužnosnika i službenika, zapošljavanja jedne državnoodvjetničke savjetnice u travnju 2025. i imenovanja jedne zamjenice županijske državne odvjetnice u prosincu 2025.g.
Osim rashoda za zaposlene utjecaj u postotku povećanja imaju i veći materijalni i financijski rashodi s posebnim  naglaskom na intelektualne usluge radi većih potreba za uslugama vještaka i prevoditelja u predmetima odvjetništva i povećanja rashoda za prijevoz na posao i s posla vezano uz novu zamjenicu koja putuje iz Županje.
Prijenos sredstava iz prethodne godine u iznosu od 35,00 eura  odnosi se na uplaćene vlastite prihode od najma dijela poslovnog prostora za aparat za tople napitke koji će se iskoristiti u drugoj polovici 2026.g.
Polugodišnje izvršenje za 2026. godinu u odnosu na plan 2025. indeks ostvarenja 49,64 %. ukazuje o optimalno  planiranim sredstvima.
	Račun prihoda i rashoda – Izvještaj o prihodima i rashodima prema ekonomskoj klasifikaciji- indeks ostvarenja u odnosu na godišnji plan iznosi 49,64 % te ukazuje da smo optimalno utrošili planirana sredstva za polugodišnje razdoblje.
	Izvještaj o prihodima i rashodima prema izvorima financiranja  - Županijsko državno odvjetništvo u Slavonskom Brodu ostvaruje prihode iz državnog proračuna odnosno nadležnog Ministarstva pravosuđa i uprave  i digitalne transformacije RH u 100% iznosu, izvor financiranja 11 – Opći prihodi i primici. 
	Izvještaj o rashodima prema funkcijskoj klasifikaciji – 033 Sudovi
Posebni dio – 2812 Djelovanje državnih odvjetništava
	Izvršenje u odnosu na godišnji plan prihoda i rashoda iznosi već navedenih 49,67%.
Izvorni plan ostao je nepromijenjen.
U Slavonskom Brodu, 02.srpnja 2026.		
                                                                                    Županijska državna odvjetnica
								Marija Vukasović	

